Τραυματικές κακώσεις του νευρικού συστήματος στη γάτα: αναδρομική μελέτη των περιστατικών από το έτος 2000 έως και το 2010
Creators: name: Ανατολίτου, Ανθή Ανδρέα
Publisher: name: Aristotle University of Thessaloniki
Year: 2013
Subjects: Τραυματικές κακώσεις
Νευρικό σύστημα
Γάτα
Traumatic injuries
Nervous system
Cat

description: Οι κακώσεις του νευρικού συστήματος είναι αρκετά συχνές στα ζώα συντροφιάς και ειδικότερα στις γάτες. Στην παρούσα εργασία, στις γάτες που εξετάστηκαν, διερευνήθηκε η συχνότητα εμφάνισης των κακώσεων του κεντρικού και του περιφερικού νευρικού συστήματος, ο τύπος των κακώσεων και η πιθανή συσχέτισή τους με διάφορους παράγοντες που ενδέχεται να τις επηρεάζουν. Συμπεριλήφθηκαν 140 γάτες που εξετάστηκαν στη Μονάδα Χειρουργικής - Μαιευτικής της Κτηνιατρικής Σχολής του Α.Π.Θ., κατά την χρονική περίοδο Ιανουάριος 2000 - Μάιος 2011, με ιστορικό τραυματισμού ή/και και νευρολογικής φύσης, οξείας εμφάνισης συμπτωματολογία. Τα στοιχεία που συλλέχθηκαν από το αρχείο αφορούσαν στην ηλικία, στο φύλο, στο σωματικό βάρος, στις συνθήκες τραυματισμού, στην εποχή του έτους και στον χρόνο που μεσολάβησε από τον τραυματισμό μέχρι την προσκόμιση του ζώου στην Κλινική. Επίσης, καταγράφηκε η συνύπαρξη συνοδών κακώσεων και το είδος τους, η συμπτωματολογία και η βαρύτητα των συμπτωμάτων, καθώς και το είδος της θεραπευτικής αντιμετώπισης που ακολουθήθηκε, δηλαδή χειρουργική, συντηρητική ή ευθανασία. Η εξέλιξη των περιστατικών εκτιμήθηκε κατόπιν επανεξέτασής τους σε διάφορες χρονικές στιγμές ή μέσω τηλεφωνικής επικοινωνίας με τους ιδιοκτήτες τους. Από τη στατιστική επεξεργασία των αποτελεσμάτων δεν παρουσιάστηκαν σημαντικές συσχετίσεις μεταξύ των συγκρινόμενων παραγόντων, οπότε έγινε προσπάθεια εκτίμησης των ποσοστιαίων διαφορών. Συνολικά, τα περισσότερα ζώα της μελέτης προκομίστηκαν το φθινόπωρο, κυρίως ύστερα από τροχαίο ατύχημα, με κάκωση του νωτιαίου μυελού. Η πλειονότητα των γατών με κρανιοεγκεφαλική κάκωση ύστερα από τροχαίο ατύχημα παρουσίαζαν βαριά κλινική εικόνα και οι περισσότερες ήταν νεαρής ηλικίας και μικρού σωματικού βάρους. Στα νεαρά ζώα παρουσιάστηκε αυξημένο ποσοστό θανάτων, ενώ στα ενήλικα ζώα διαπιστώθηκε το μεγαλύτερο ποσοστό κλινικής βελτίωσης. Σε ότι αφορά τις κακώσεις του νωτιαίου μυελού εμφανίζονταν συνηθέστερα στα ζώα μεγαλύτερα του ενός έτους, και ύστερα από άγνωστης αιτιολογίας ατύχημα. Επίσης, συνοδεύονταν από κακώσεις, κυρίως, των μαλακών ιστών και αφορούσαν κατάγματα των σπονδύλων και κακώσεις του νωτιαίου μυελού χωρίς ακτινογραφικά ευρήματα. Συχνότερα καταγράφηκε βαριάς μορφής νευρολογική εικόνα θωρακοσφυϊκού και οσφυοϊερού συνδρόμου. Οι συνοδές κακώσεις συνήθως συνυπήρχαν με κακώσεις της θωρακοσφυϊκής και της οσφυοϊερής μοίρας της σπονδυλικής στήλης. Ζώα με κακώσεις της θωρακοσφυϊκής μοίρας είχαν καλύτερη πρόγνωση σε σχέση με εκείνα που έφεραν τραύματα στην οσφυϊκή μοίρα. Επίσης, γάτες με βλάβη 4ου βαθμού είχαν σχετικά καλή πρόγνωση. Τέλος, καλύτερη ήταν και η πρόγνωση σε ζώα ηλικίας άνω του ενός έτους. Από τις κακώσεις των περιφερικών νεύρων συχνότερες ήταν οι κακώσεις του βραχιόνιου πλέγματος, του ισχιακού και κατόπιν του κερκιδικού νεύρου. Τα περισσότερα περιστατικά με κάκωση του κερκιδικού νεύρου και του βραχιόνιου πλέγματος δεν συνοδεύονταν από κατάγματα των πρόσθιων άκρων, σε αντίθεση με τις κακώσεις του ισχιακού νεύρου, στις οποίες συνήθως συνυπήρχε κάταγμα στα οπίσθια άκρα ή την πυέλο. Συχνά, τα τραύματα του βραχιόνιου πλέγματος συνοδεύονταν από ορθοπαιδικές και κακώσεις μαλακών ιστών, χωρίς να εντοπίζονται απαραίτητα στο ιδίο άκρο. Τα περισσότερα περιστατικά αντιμετωπίστηκαν συντηρητικά, ενω σε αρκετά ζώα προτάθηκε ακρωτηριασμός του πάσχοντος άκρου, χωρίς ωστόσο να γίνει αποδεκτός από τους ιδιοκτήτες. Από τα αποτελέσματά μας προκύπτει ότι η εμφάνιση, εκδήλωση και εξέλιξη των τραυματισμών του νευρικού συστήματος στη γάτα επηρεάζεται από πολλούς παράγοντες. Στις γάτες που εξετάστηκαν, οι κακώσεις του νωτιαίου μυελού ήταν οι περισσότερες. Τέλος, καταδεικνύεται η αξία της μακροχρόνιας αναμονής, καθώς καταγράφηκε αποκατάσταση ακόμα και σε ζώα που έπασχαν από σοβαρού βαθμού νευρολογικές διαταραχές.
description: Traumatic disorders of the nervous system are very common in small animals and especially in cats. The aim of this study was to determine the prevalence of trauma in central and peripheral nervous system of the examined cats, the type of injuries and the possible correlation with various factors that may affect them. The present study was conducted in 140 cats that were admitted (January 2000 - May 2011) at the Unit of Surgery and Obstetrics, Companion Animal Clinic, Aristotle University of Thessaloniki, with history of trauma and/or sudden onset of neurological disorders. Data obtained from the medical records included age, sex gender, breed, body weight, cause of trauma, season of the year and time elapsed before presentation. Moreover, the data included the onset and type of concurrent injuries, the severity of neurological dysfunction and the mode of treatment (conservative, surgical, euthanasia). Follow-up information was obtained through neurological re-evaluations at various intervals and phone-calls. Statistical analysis of the results did not revealed significant correlations between the compared factors, so an assessment of percentage differences was attempted. Most of the animals in our study were admitted with spinal cord injury in autumn, after a car accident. The majority of the cats with traumatic brain injury had severe clinical signs after a car accident and most of them were young, with low body weight. Furthermore, there was an increased death rate in young animals, while the majority of animals with clinical improvement were adult. Spinal cord injuries they occurred most commonly in adult animals, mostly accompanied by concurrent injuries of soft tissue. The most common causative lesions were either fractures of the vertebrae or spinal cord injury without radiographic findings. The majority of animals suffered from severe thoracolumbar or lumbosacral syndrome. The concomitant injuries usually coexisted with injuries in the thoracolumbar or lumbosacral segments. The outcome seems to be influenced by the severity, the injured segments and the age of the animals. Of the peripheral nerves injuries the most frequent were those of brachial plexus, sciatic and radial nerve. Most cases of radial nerve and brachial plexus trauma were not accompanied by fractures of the front legs in contrast to the lesions of the sciatic nerve, which usually coexist with fractures of the rear legs or the pelvis. Brachial plexus injuries were, often, accompanied by concurrent soft tissue and orthopedic trauma. Most peripheral nerve injury cases were treated conservatively and palliative surgically (amputation). In several animals it was suggested amputation of the affected limb, but it was not accepted by the owners. It is concluded that the epidemiology of nervous system trauma was affected by various factors, the incidence of spinal cord injury was greatly high in cats that were examined, and also, it is worth the long term wait, as it was recorded acceptable neurological recovery even in animals suffering from severe disorders.